Vilniaus gatvė (Vilnius)

Vilniaus gatvė – gatvė, esanti Vilniaus senamiestyje. Prasideda priešingoje Žaliojo tilto pusėje, kerta Gedimino prospektą. Ilgis 1,2 km.Vilniaus gatvė. Vilnius21.lt. Nuoroda tikrinta 2025-01-12.

 Istorija 

Kitados ši gatvė prasidėjo ties senąja Neries perkėla, o baigėsi sulig Vokiečių gatve ir vadinosi Vilijos gatve, lenkų k. Ulica Wilenska. Šis pavadinimas būtent reiškė ne Vilniaus, o Vilijos (Neries), gatvę, tačiau buvo netiksliai išverstas.Vitalijus Michalovskis. Sostinės gatvių pavadinimuose glūdi miesto istorija. Lrytas.lt, 2015-04-18. Nuoroda tikrinta 2025-01-12.

Okupacijos laikais vadinta Liudo Giros vardu (baigiantis sovietmečiui, pavadinimas suteiktas vienai Fabijoniškių gatvių).

2017 m. vasarą baigta gatvės rekonstrukcija. Išimtinai pėstiesiems ir dviratininkams skirtas gatvės ruožas nuo Labdarių g. ligi Gedimino prospekto, o vienakrypčio eismo gatve tapo atkarpa nuo Islandijos gatvės link Labdarių gatvės.Evaldas Činga. Baigta Vilniaus gatvės rekonstrukcija. Madeinvilnius.lt, 2017-07-04. Nuoroda tikrinta 2025-01-12.

 Nuorodos 

Kategorija:Vilniaus gatvės
Kategorija:Vilniaus senamiestis